# 2. Contextualización curricular

# Eixes da proposta didáctica

A área de Educación Plástica e Visual desencadea mecanismos que permiten desenvolver distintas capacidades que inflúen directamente na formación integral do alumnado, tanto de xeito individual coma grupal. Esta área asenta as bases para que o alumnado poida desenvolver nas mellores condicións as competencias artísticas.

A área ten unha dobre dimensión: reflexiva e creativa. Tamén favorece a experimentación, a expresión e a produción artística.

Neste REA o alumnado explorará as diversas linguaxes, artes e disciplinas, así como as distintas técnicas plásticas, visuais e audiovisuais para a creación das súas propias propostas.

A educación plástica e visual debe tratarse baixo a perspectiva de xénero, polo que cómpre incorporar e normalizar tamén a contribución das mulleres á evolución das artes plásticas e visuais, historicamente esquecida. Deste xeito, favorecerase que o alumnado desenvolva as competencias que lle permitan acadar unha visión igualitaria da sociedade.

Esta situación de aprendizaxe promove os seguintes ODS (Obxectivos de Desenvolvemento Sostible):

ODS 4. Educación de calidade
ODS 5. Igualdade de xénero
ODS 9. Industria, innovación e infraestrutura
ODS 11. Cidades e comunidades sostibles
ODS 12. Produción e consumo responsable
ODS 16. Paz, xustiza e institucións sólidas.

# Contidos, obxectivos específicos e competencias clave

O marco curricular que abrangue a esta SA relacionase directamente coas unidades didácticas número 2 e 4 correspondente á programación modelo de 5º de Primaria proposta para a área de Educación Plástica e Visual no aplicativo Proens da Consellería de Cultura, Educación, Formación Profesional e Universidades na Comunidade Autónoma de Galicia.

A continuación expóñense os contidos específicos recollidos nestas unidades en Proens, traballados dentro do recurso:

Contidos | Bloque da materia
--- | ---
Estratexias de recepción activa. Cultura visual. A imaxe no mundo actual: técnicas e estratexias de lectura, análise e interpretación da intención comunicativa. Valoración desde unha perspectiva de xénero. Profesións vinculadas cos ámbitos artísticos plástico e visual. Coñecemento e valoración. Materiais, instrumentos, soportes e técnicas de maior uso na expresión plástica e visual. Vocabulario específico nas artes plásticas e visuais. Recursos dixitais de uso común para as artes plásticas e visuais. Propostas artísticas de diferentes correntes estéticas, procedencias e épocas producidas por creadoras e creadores locais, rexionais, nacionais e internacionais. Estratexias básicas de análises de propostas artísticas desde unha perspectiva de xénero. Normas de comportamento e actitude positiva na recepción de propostas plásticas e visuais en diferentes espazos culturais e artísticos. O silencio como elemento e condición indispensable para manter a atención durante a recepción. | Bloque 1
Representación, de forma persoal, de ideas, accións e situacións valéndose dos elementos que configuran a linguaxe visual. Experimentación e expresión a través de medios, soportes e materiais de expresión plástica e visual, incluídos os formatos artísticos contemporáneos. Elaboración de imaxes novas a partir dos coñecementos adquiridos. Técnicas bidimensionais e tridimensional. Avaliación, interese e valoración, tanto do proceso coma do produto final, en producións plásticas e visuais. Utilización de técnicas, materiais e recursos informáticos e tecnolóxicos: a súa aplicación para a captura, creación, manipulación e difusión de producións plásticas e visuais. Aproximación ao uso responsable de bancos de imaxes e sons. Coñecemento e respecto polas licenzas de uso e distribución de contidos xerados por outros. Normas elementais de comportamento e actitude positiva na creación e interpretación de propostas culturais e artísticas plásticas e visuais. Fases do proceso creativo: planificación, interpretación, experimentación e avaliación. Equilibrio e axuste entre deseño, proceso e produto. | Bloque 2
Nocións elementais sobre formatos audiovisuais: imaxe fixa e en movemento. Ficción e non ficción. Animación. Estratexias de procura, filtrado e valoración. Vocabulario específico nas artes audiovisuais. Recursos dixitais de uso común para as artes audiovisuais. Propostas artísticas de diferentes correntes estéticas, procedencias e épocas producidas por creadoras e creadores locais, rexionais, nacionais e internacionais. Estratexias básicas de análises de propostas artísticas desde unha perspectiva de xénero. Normas de comportamento e actitude positiva na recepción de propostas cinematográficas e audiovisuais en diferentes espazos culturais e artísticos. O silencio como elemento e condición indispensable para manter a atención durante a recepción. | Bloque 3
Rexistro e edición de elementos audiovisuais (imaxe e audio): conceptos, tecnoloxías, técnicas e recursos elementais de manexo sinxelo. Producións multimodais: realización con diversas ferramentas. Características da linguaxe audiovisual multimodal. Creación, experimentación e difusión de mensaxes audiovisuais: procesos técnicos, respecto á integridade das persoas e aos dereitos de autor. Normas elementais de comportamento e actitude positiva na creación e interpretación de propostas culturais e artísticas. Estratexias e técnicas de composición de historias sinxelas, de maneira individual e grupal, con intención comunicativa e expresiva, para ser recreadas, narradas e gravadas. | Bloque 4

Os obxectivos da materia recollidos nestas unidades en Proens que se traballan neste REA son os que seguen:

Obxectivos | Descrición
--- | ---
OBX 1 | Descubrir propostas artísticas plásticas e visuais de diferentes xéneros, estilos, épocas e culturas, a través da recepción activa, para desenvolver a curiosidade, a sensibilidade, o pensamento crítico e o respecto pola diversidade.
OBX 2 | Investigar acerca de diferentes manifestacións culturais e artísticas plásticas e visuais e os seus contextos, empregando diversas canles, medios e técnicas, para gozar delas, entender o seu valor, así como desenvolver o pensamento e unha sensibilidade artística propia.
OBX 3 | Expresar e comunicar de maneira creativa ideas, sentimentos e emocións, experimentando coas posibilidades do son, da imaxe e dos medios dixitais, para producir obras propias.
OBX 4 | Participar do deseño, elaboración e difusión de producións culturais e artísticas plásticas e visuais, tanto individuais coma colaborativas, poñendo en valor o proceso e asumindo diferentes roles na consecución dun resultado final, para desenvolver a creatividade, a noción de autoría e o sentido de pertenza.

A continuación inclúense os descritores das competencias clave que marca a normativa vixente recollidos nestas unidades en Proens e que son traballadas neste recurso.

Competencias clave | Clave dos descritores operativos
--- | ---
Competencia en comunicación lingüística (CCL) | 1 e 3
Competencia dixital (CD) | 1 e 2
Competencia persoal, social e de aprender a aprender (CPSAA) | 3 e 5
Competencia cidadá (CC) | 1, 2 e 3
Competencia emprendedora (CE) | 1, 2 e 3
Competencia en conciencia e expresión culturais (CCEC) | 1, 2, 3 e 4
Competencia plurilingüe (CP) | 1 e 3
Competencia matemática e competencia en ciencia, tecnoloxía e enxeñería (STEM) | 1, 2, e 3

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)