# 1. Descrición xeral

# Comezamos!

Este REA foi deseñado co fin de brindar ao alumnado un proxecto de traballo cooperativo sobre a obra de Andy Warhol e a realización de actividades, nas diferentes conmemoracións, baseadas nas diferentes técnicas de Andy Warhol.

Céntrase no traballo cos elementos plásticos e visuais relacionados co proceso creativo, as bases para este curso, a dinámica, a rutina de traballo, a responsabilidade e coidado do material. Traballarase a recepción activa e a vivencia na ampliación dos elementos básicos da expresión plástica e audiovisual relacionados co proceso creativo.

Con todo isto buscase montar unha instalación con recunchos artísticos no centro para que o resto do alumnado poida experimentar cos materiais e descubrir mulleres relevantes galegas cun toque Warhol.

O traballo en grupo e grande grupo será predominante, procurando unha participación activa do alumnado.

As conmemoracións do Día escolar da non violencia e da paz, o Entroido e o Día Internacional da muller, traballaranse de xeito máis destacado.

As metas de aprendizaxe son:

1. Coñecer o principal protagonista da Arte Pop.
2. Facer deseños propios ao estilo de Andy Warhol.
3. Ensinar ao resto do cole como se poden crear obras empregando a Arte Pop.
4. Traballar en equipo para sacar adiante un reto.
5. Montar unha instalación artística para desfrute de todo o alumnado.
6. Decorar os corredores do centro.

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)